|  |
| --- |
| PATVIRTINTA |
| Neringos savivaldybės mero |
| 2023 m. spalio 27 d. |
| potvarkiu Nr. V10-421 |

**NERINGOS SAVIVALDYBĖS BIUDŽETO LĖŠOMIS FINANSUOJAMOS SRITIES „KULTŪROS BENDRUOMENĖS GEBĖJIMŲ BEI KOMPETENCIJŲ TOBULINIMAS“ PROJEKTŲ FINANSAVIMO SĄLYGOS**

|  |  |
| --- | --- |
| **Finansuojama veikla / laukiamos iniciatyvos** | 1. Kultūros lauko specialistų, kvalifikuotų edukatorių bei lyderių ugdymo projektai, kurie padeda išugdyti tokias kultūrines kompetencijas, kaip: problemų sprendimas, kritinis mąstymas, gebėjimas bendradarbiauti, kūrybiškumas, komunikacija, gebėjimas reflektuoti patirtis ir pan. 2. Projektai, kuriais siekiama plėsti vietos kultūros narių kultūrinį akiratį, susipažinti su šiandieninio meno formomis, raiškomis, stiprinti meninio, kultūrinio švietimo kompetencijas, profesinį meistriškumą. 3.Tarptautinio bendradarbiavimo projektai, kuriais siekiama plėtoti profesionaliojo meno bei bendruomenių projektų sklaidą ir (arba) kultūros ir meno vadybos praktikas, rengiant bendrus projektus su esamais užsienio partneriais ar užmezgant naujus kontaktus.  4. Strateginio mąstymo, kryptingo veiklos planavimo, orientuoto į poveikį ir (ar) į pokytį mokymai, auditorijų plėtros, tarpsektorinio bendradarbiavimo ugdymo projektai.  5. Iniciatyvos, kurios grindžiamos kūrybine patirtimi: praktinių bei kūrybinių sesijų organizavimo principais ne tik teoriškai, bet ir praktiškai, mokantis analizuoti situaciją, įsigilinti į vietos specifiką, spręsti problemas ir iššūkius, kt. 6. Patirtimi ir refleksija grįstas mokymas, ugdymo projektai, paremti gerųjų patirčių sklaida regione, tarp Lietuvos regionų ir tarptautiniu mastu. |
| **Vertinimo prioritetai, kriterijai ir jų balai** | 1. Projekto idėjos aktualumas, originalumas, kultūrinės veiklos kokybė (20 balų);  2. Planuojami projekto rezultatai ir refleksija žiniasklaidos priemonėse (15 balų);  3. Projekto vadyba, projekto vykdytojo patirtis ir kompetencija (10 balų);  4. Projekto sąmatos tikslingumas ir pagrįstumas (10 balų);  5. Papildomų finansavimo šaltinių lėšų kiekis (10 balų)  6. Projektu skatinamas bendradarbiavimas tarp skirtingų sektorių ir institucijų (5 balai);  7. Projekto atitikimas prioritetui (30 balų). |
| **Kitos sąlygos** | Į projekto rengimą bei įgyvendinimą turi būti įtraukti vietos kultūros srityje veikiančių ir(ar) kultūrines paslaugas teikiančių organizacijų atstovai, taip pat vietos verslo įmonės, įstaigos, organizacijos bei pavieniai asmenys, siekiant skatinti bendradarbiavimą tarp skirtingų sektorių, institucijų, bendruomenės narių. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis).  Spaudinių leidybos projektams – aukščiau paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą. |

\_\_\_\_\_\_\_\_\_\_\_\_\_

|  |  |
| --- | --- |
|  |  |